MUNICIPIUL SATU MARE



Aparatul de specialitate al Primarului

Direcția Patrimoniu

Serviciul Patrimoniu, Concesionări, Închirieri

Nr. 62158/31.10.2024

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Direcția Patrimoniu prin Serviciul Patrimoniu, Concesionări, Închirieri, formulează următorul:

**RAPORT DE SPECIALITATE**

**la proiectul privind acordarea cu titlu gratuit a dreptului de uz şi servitute, către DELGAZ GRID S.A. asupra unei suprafețe de 5 mp din imobilul teren identificat cu nr. cadastral 179956 Satu Mare**

Prin adresa înaintată de către Delgaz Grid S.A., înregistrată la Primăria municipiului Satu Mare sub nr. 52724/13.09.2024, aceștia solicită atribuirea cu titlu gratuit a unei suprafețe de teren de 5 mp, situată în municipiul Satu Mare, zona Parc Industrial Sud, în vederea montării unui cofret (punct de măsură) .

În acest moment, nu este posibilă măsurarea cantității de gaze naturale furnizate prin sistemul de distribuție gaze naturale de pe teritoriul UAT Satu Mare către teritoriul UAT Ardud. Acest sistem de distribuție se află în patrimoniul Delgaz Grid SA, având licență de distribuție pentru UAT Satu Mare iar pentru teritoriul UAT Ardud, deținătorul de licență pentru distribuția gazelor naturale este CPL Concordia. Drept urmare este necesar a se monta un cofret (punct de măsura), în vederea înregistrării cantității de gaz predate la distribuitorul CPL Concordia, având dimensiunile: h=1,8 m, L=1,7 m, l=0,7 m.

Conform planului de situație anexat prezentei, suprafața de 5 mp face parte din imobilul teren înscris în CF nr. 179956 Satu Mare, nr. cadastral 179956, proprietatea publică a municipiului Satu Mare, fiind situată în zona Parcului Industrial Sud.

După executarea lucrărilor terenul ocupat va fi adus la starea inițială prin grija constructorului .

Ținând cont de faptul că, lucrările proiectate sunt de interes public, potrivit dispozițiilor art.749, art.755-756 din Codul Civil, ale art.109, din Legea nr. 123/2012 a energiei electrice și a gazelor naturale, cu modificările și completările ulterioare, asupra terenurilor și bunurilor proprietate publică sau privată, concesionarii din sectorul gazelor naturale – în acest caz, Societatea Delgaz Grid S.A. Târgu Mureș, în calitatea sa de distribuitor de gaze naturale, conform art. 109 din legea sus-amintită – beneficiază de dreptul de uz pentru executarea lucrărilor în vederea realizării, reabilitării sau modernizării obiectivelor/sistemelor .

În temeiul dispozițiilor art.139 alin.(1) și art.196 alin.(1) lit.a din OUG nr. 57/2019 privind Codul Administrativ, luând în considerare cele ce preced, înaintăm Consiliului local al Municipiului Satu Mare, prezentul proiect de hotărâre cu propunere de aprobare.

**Şef serviciu Director executiv**

Faur Mihaela Ghiarfaș Adelin Cristian

Red/Tehn

Munich Diana/2 ex.